CELEX: C2004/284/46
Language: fi
Date: 2004-11-20 00:00:00
Title: Asia T-363/04: Koipe Corporación, S.L:n 31.8.2004 sisämarkkinoiden harmonisointivirastoa (SMHV) vastaan nostama kanne

20.11.2004   
            
            
               FI
            
            
               Euroopan unionin virallinen lehti
            
            
               C 284/23
            
         Koipe Corporación, S.L:n 31.8.2004 sisämarkkinoiden harmonisointivirastoa (SMHV) vastaan nostama kanne
   (Asia T-363/04)
   (2004/C 284/46)
   Oikeudenkäyntikieli: espanja
   Koipe Corporación, S.L., kotipaikka San Sebastian (Espanja), on nostanut 31.8.2004 kanteen Euroopan yhteisöjen ensimmäisen oikeusasteen tuomioistuimessa sisämarkkinoiden harmonisointivirastoa (SMHV) vastaan. Kantajan edustaja on asianajaja Marcos Fernández de Béthencourt.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa SMHV:n neljännen valituslautakunnan asiassa R-1109/2004-4 11.5.2004 tekemän ratkaisun
            
         
               —
            
            
               toteaa, että hakemuksen kohteena oleva merkki on mitätön tai mahdollisesti määrää, että yhteisön tavaramerkkiä ”LA ESPAÑOLA” koskeva hakemus nro 236.588 hylätään kaikkia hakemuksen kohteena olevia tavaroita varten ja
            
         
               —
            
            
               velvoittaa SMHV:n ja mahdollisen väliintulijan, jonka vaatimukset hylätään, korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Aceites del Sur S.A.
            
         
               Haettu tavaramerkki:
            
            
               Kuvamerkki ”LA ESPAÑOLA” — hakemus nro 236.588 luokkiin 29 (ravintoöljyt ja -rasvat) ja 30 (oliiviöljystä valmistettu majoneesi) kuuluvia tavaroita varten.
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Kantaja, joka on KOIPE, S.A:n, joka osallistui valituslautakunnassa käytyyn menettelyyn niiden tavaramerkkien haltijan asemassa, joiden perusteella väitemenettely aloitettiin, seuraaja.
            
         
               Tavaramerkki- tai merkkioikeus, johon väitemenettelyssä on vedottu:
            
            
               Yhteisön kuvamerkki (nro 338.681), kansainväliset kuvamerkit (nrot 244.428 ja 528.639) ja kansalliset kuvamerkit (muun muassa Espanjassa nrot 1.238.745, 1.698.613, 28.270 ja 252.783 ja Yhdistyneessä kuningaskunnassa nrot 730.990 ja 2.043.818) ”CARBONNEL” luokkaan 29 kuuluvia tavaroita (oliiviöljy ja puhdas oliiviöljy) varten.
            
         
               Väiteosaston ratkaisu:
            
            
               Väitteen hylkääminen.
            
         
               Valituslautakunnan ratkaisu:
            
            
               Valituksen hylkääminen.
            
         
               Kanneperusteet:
            
            
               Asetuksen (EY) N:o 40/94 8 artiklan 1 kohdan b kohdan, 2 kohdan c kohdan ja 5 kohdan virheellinen soveltaminen.